I Laon ble han kjent med den senere helligkårede abbedbiskop Ursmar av Lobbes. Denne beveget Ermin til å beslutte seg til å inntre som munk i benediktinerabbediet Lobbes ved Charleroi, grunnlagt av den hellige Landelin. Ermin skjenkt abeddiet betydelige landegods i området rundt Laon. I en fortegnelse som stammer fra året 869 nevnes: Herly, Outre, Ramecourt, Ecorest-lez-Chèvres, Berrieux, Lierval og Juvincourt. Ved Herly, Ermins fødested, etablerte benediktinermunkene fra Lobbes et priorat, som lenge etter fikk sitt navn endret til Saint-Erme.